Måske kan du godt forstå Niels. For hvad er den her fyr egentlig ude på? Vi spurgte ham selv.

- Vi danskere er meget optaget af os selv. Vi tager hørebøfferne på, skruer op og undgår øjenkontakt, når vi er ude i det offentlige rum. Hvorfor taler vi ikke sammen? Det ville jeg gerne ændre.

Når Mads har nærmet sig, har folk reageret med et undrende blik eller et fast greb i tasken:

- Det er jo ikke normalt, at folk, du ikke kender, henvender sig på den måde, jeg har gjort. Flere ældre har troet, at jeg ville lave numre med dem, og så er der piger, der troede, at jeg lagde an på dem. Men jeg har altså en kæreste.